aioler
Store norske leksikon,Historie,Verdens historie og samtidshistorie,Europa,Den greske antikken
Aioler, også kalt æoler, var den ene av de tre stammene som hellenerne fra gammel tid var delt i. Den skulle etter sagnet stamme fra Aiolos, Hellens sønn.
Navnet aioler er oppstått i Lilleasia, hvor en del av kysten og øyene ble befolket ved en stor utvandring fra Boiotia og Thessalia ved slutten av 1000-tallet fvt., og aiolernes språk og kultur knytter seg især til disse egner, Alkaios og Sapfo på Lesvos; Kyme og byene i Troas på fastlandet. Les mer i Store norske leksikon den greske antikken den greske antikkens historie den greske antikkens kunst og arkitektur